Seun (14) doodgeskiet toe rowers op hom en sy ma losbrand | Maroela Media
'n 14-jarige seun is Saterdagoggend dood nadat rowers op onder meer hom en sy ma losgebrand het toe hulle van 'n misdaadtoneel gevlug het.
Sers. Mmako Mophiring, woordvoerder van die polisie, het aan Maroela Media bevestig dat die voorval Vrydag deur die loop van die dag in Harrismith in die Vrystaat plaasgevind het.
Ses rowers, gewapen met vier vuurwapens, het by 'n plaaslike supermark ingebars en die bestuurder gedreig. "Hy het saamgewerk en hulle het van die toneel gevlug met 'n onbevestigde hoeveelheid kontant. Soos hulle uit die winkel beweeg het, het hulle lukraak skote afgevuur op twee motors [met niemand binne nie] in die parkeerterrein; niemand is dus beseer nie." het Mophiring gesê.
"Soos wat hulle in 'n motor van die toneel gevlug het, het hulle 'n veiligheidsmaatskappy se voertuig met een bestuurder in gewaar. Ons vermoed hulle het gedink die voertuig reageer op die voorval. Hulle het op hom losgebrand, maar die man [die bestuurder] is gelukkig nie gewond nie," het Mophiring gesê.
Die verdagtes het toe nóg 'n voertuig van dieselfde veiligheidsmaatskappy gesien met 'n ma en haar seun binne en op hulle ook losgebrand. Albei is raakgeskiet.
"Die seun is na 'n privaat hospitaal gehaas, daar gestabiliseer en vandaar na 'n streekshospitaal in Qwa-Qwa oorgeplaas. Ons het Saterdagoggend gehoor hy is oorlede. Ek is nie seker hoe dit met die ma gaan nie," het Mophiring gesê.
Terwyl die verdagtes verder gevlug het, het hulle op 'n polisievoertuig wat besig was met patrollie óók losgebrand. Dié beampte is gelukkig volgens Mophiring ongedeerd.
Die polisie ondersoek twee sake van sakeroof, een van moord, drie van poging tot moord en ook 'n saak van opsetlike saakbeskadiging [al die voertuie waarop daar geskiet is].
Mophiring het enigiemand met inligting oor die voorval versoek om die misdaadstoplyn by 08600 10111 te kontak. Oproepe sal anoniem hanteer word.
Ek is stom gelslaan! Hoekom is daar soveel vuurwapens skielik in die verkeerde hande? SAP is so besig met wettige vuurwapen eienaars, begin letterlik voor jul deur eers met padblokades met onwettige vuurwapens asb ?
…maar moes die polisie nie agtena gejaag en hulle gevang het nie????
Nes ek dink niks kan my meer skok nie?????
Sal hierdie tipes rooftogte en moorde ophou as elke swart arm mens n stukkie grond het? En waar kry hierdie rowers al hulle wapens? Is dit al daardie wapens wat ons moes inhandig? Soos dit lyk gaan daar nog 400 000 duisend wapens in omloop kom, aangesien ons laat aansoekers nou geen genade gaan ontvang nie.
En steeds ontken die goewerment dat daar drasties fout in ons land is. Volgens hulle is al hierdie misdaad gevalle leuns. Wonder wat sê hulle hiervan? Ook iets wat sommer net uit die duim gesuig is? En waar is al die polisie? Plat geval toe hulle skote hoor….OMW, ons en ons land is in sy maai in.